جە ٣ ۍ حوزەیرانی جە دەشتایی مەتموری جە کۊڵانەو بێشیشتی جە مەنتیقەو لجێی سەر بە ئامەڎی، جە وەختو لەوەڕناو ئاژەڵەکاشانە، جە لایەنو سەروازا تورکیوە ڕووۋەڕوو ئەشکەنجەی بیېۋە.
سەندیکاو پارێزنەرا ئامەڎی سەبارەڎ پی پەرسەیە شەکواشا تۆمارە کەرڎە، جە ئەرەیاۋنېۋەنە تەئکیدش کەراوە، کە ڕای یاساییە گېرانە ۋەر.
جە ئەرەیاۋناکەنە ئامان: "سەرو بناغەو سەردای قوربانییەکا پۍ سەندیکای، بەمەڵامەتو ئانەی جە ٣ ۍ حوزەیرانو ٢٠٢٣ جە مەنتیقەو لجێی سەر بە ئامەڎی ۋەرەن ڕوو ئەشکەنجەی بیېنێۋە سەرو دەسو سەروازاوە، بە بەهانۍ "ئەشکەنجە و مامەڵەی خراپ"ی و "هەڕەشۍ" و "زامڎارکەرڎەی ئەنقەس"ی و "سوکایەتی"ۊ شەکۋا دژ بە سەروازەکا بەرزکریاوە".
هـ . ش
